L 151/70
BG
Официален вестник на Европейския съюз
2.6.2022 г.
(14)
Като се вземат предвид методите на прилагане на биоцида и наличната информация от оценяващия орган, такива технически или организационни мерки не бяха набелязани в заявлението за разрешение на биоцида, нито по време на оценката на заявлението.
(15)
Поради това Комисията счита, че биоцидът отговаря на критерия по член 19, параграф 1, буква б), подточка iii) от Регламент (ЕС) No 528/2012, ако в разрешението и върху етикета на биоцида е посочено следното условие за употребата му: „При прилагане чрез ръчно потапяне и чрез автоматично разпръскване е необходимо да се носят защитни ръкавици, устойчиви на химикали, които да отговарят на изискванията на европейски стандарт EN 374 (притежателят на разрешението да посочи в информацията за продукта материала, от който са направени ръкавиците), и защитен костюм от най-малко тип 6, както е посочено в европейски стандарт EN 13034; при прилагане чрез автоматично потапяне — да се носят защитни ръкавици, устойчиви на химикали, които да отговарят на изискванията на европейски стандарт EN 374 (притежателят на разрешението да посочи в информацията за продукта материала, от който са направени ръкавиците), а при последваща ръчна обработка на прясно третираната дървесина — да се носят ръкавици, устойчиви на химикали (притежателят на разрешението да посочи в информацията за продукта материала, от който са направени ръкавиците), които да отговарят на изискванията на европейски стандарт EN 374.
Това не засяга прилагането от работодателите на Директива 98/24/ЕО на Съвета и на друго законодателство на Съюза в областта на здравословните и безопасни условия на труд.“
(16)
Ако обаче заявителят за разрешение набележи ефективни технически или организационни мерки и разрешаващият орган е съгласен, че тези мерки водят до еквивалентна или по-висока степен на намаляване на експозицията, или ако самият разрешаващ орган набележи мерки, които водят до еквивалентна или по-висока степен на намаляване на експозицията, тези мерки следва да заменят носенето на лични предпазни средства и следва да бъдат посочени в разрешението и върху етикета на биоцида.
(17)
На 15 февруари 2021 г. Комисията даде възможност на заявителя да представи писмени бележки в съответствие с член 36, параграф 2 от Регламент (ЕС) No 528/2012.
Заявителят на представи бележки.
(18)
Мерките, предвидени в настоящото решение, са в съответствие със становището на Постоянния комитет по биоцидите,
ПРИЕ НАСТОЯЩОТО РЕШЕНИЕ:
Член 1 Биоцидът, обозначен в Регистъра за биоциди с номер на досието BC-XP022475-16, отговаря на условието по член 19, параграф 1, буква б), подточка iii) от Регламент (ЕС) No 528/2012, ако в разрешението и върху етикета на биоцида е посочено следното условие за употребата му: „При прилагане чрез ръчно потапяне и чрез автоматично разпръскване е необходимо да се носят защитни ръкавици, устойчиви на химикали, които да отговарят на изискванията на европейски стандарт EN 374 (притежателят на разрешението да посочи в информацията за продукта материала, от който са направени ръкавиците), и защитен костюм от най-малко тип 6, както е посочено в европейски стандарт EN 13034; при прилагане чрез автоматично потапяне — да се носят защитни ръкавици, устойчиви на химикали, които да отговарят на изискванията на европейски стандарт EN 374 (притежателят на разрешението да посочи в информацията за продукта материала, от който са направени ръкавиците), а при последваща ръчна обработка на прясно третираната дървесина — да се носят ръкавици, устойчиви на химикали (притежателят на разрешението да посочи в информацията за продукта материала, от който са направени ръкавиците), които да отговарят на изискванията на европейски стандарт EN 374.
Това не засяга прилагането от работодателите на Директива 98/24/ЕО на Съвета и на друго законодателство на Съюза в областта на здравословните и безопасни условия на труд.“
Когато обаче заявителят за разрешение набележи ефективни технически или организационни мерки и разрешаващият орган е съгласен, че тези мерки водят до степен на намаляване на експозицията, еквивалентна на или по-висока от постигнатата чрез носене на предпазните средства, упоменати в първа алинея, или ако самият разрешаващ орган набележи такива мерки, които водят до еквивалентна или по-висока степен на намаляване на експозицията в сравнение с намаляването, постигнато чрез носене на предпазните средства, упоменати в първа алинея, тези мерки се използват вместо въпросните лични предпазни средства и се посочват в разрешението и върху етикета на биоцида.
В такъв случай задължението за посочване на условието за употребата на биоцида, установено в първа алинея, не се прилага.